CELEX: 52009SC1062
Language: bg
Date: 2009-07-27 00:00:00
Title: Препоръка на Комисията към Съвета да разреши изменения в насоките за преговори относно споразумение за търговия и сътрудничество с Република Ирак

BG
BG    BG
 ---pagebreak---                   КОМИСИЯ НА ЕВРОПЕЙСКИТЕ ОБЩНОСТИ
                                              Брюксел, 27.7.2009
                                              SEC(2009) 1062 окончателен
                  ПРЕПОРЪКА НА КОМИСИЯТА КЪМ СЪВЕТА
   да разреши изменения в насоките за преговори относно споразумение за търговия
                        и сътрудничество с Република Ирак
BG                                       1                                       BG
 ---pagebreak---    1.       ОБЯСНИТЕЛЕН МЕМОРАНДУМ
   На 23 март 2006 г. Съветът упълномощи Комисията да договори споразумение за
   търговия и сътрудничество с Ирак и издаде насоки за преговори в тази насока.
   (doc. 6511/06 COMEM 23 WTO 38 RESTREINT UE).
   На седмия кръг от преговорите между ЕС и Ирак, проведени в Багдад на
   25 и 26 февруари 2009 г., Ирак и Комисията се договориха да укрепят статута на
   проекта за споразумение, най-вече посредством създаването на съвет за
   сътрудничество, който да провежда редовни заседания на равнище министри, както и
   чрез промяна на наименованието на споразумението от „Споразумение за търговия и
   сътрудничество“ на „Споразумение за партньорство и сътрудничество“.
   Този подход бе подкрепен от Съвета (работна група MOG) както преди, така и след
   седмия кръг от преговорите. С оглед на това Комисията препоръчва тези промени да
   бъдат отразени в насоките за преговори и приканва Съвета да разреши предложените
   изменения.
BG                                          2                                       BG
 ---pagebreak---    2.     ПРЕПОРЪКА
   Предвид гореизложеното, Комисията препоръчва на Съвета да упълномощи следните
   изменения в насоките за преговори:
   (1)   Промяна на наименованието на споразумението
          • Наименованието на споразумението да бъде променено от „Споразумение за
             търговия и сътрудничество“ на „Споразумение за партньорство и
             сътрудничество“ навсякъде, където се цитира в насоките за преговори.
   (2)   Създаване на съвета за сътрудничество
          • В дял III от раздел Г (Институционални, общи и заключителни разпоредби)
             да се добави нова точка:
   „Ще бъде създаден съвет за сътрудничество, който да контролира прилагането на
   настоящото споразумение. Съветът за сътрудничество ще заседава на равнище
   министри. Той ще разглежда всички по-важни въпроси, възникващи в рамките на
   настоящото споразумение.“
          • В сегашната точка Г.1 се нанасят съответните изменения, отразяващи
             създаването на съвета за сътрудничество:
   Параграф 1 — нов текст
   „Ще бъде създаден комитет за сътрудничество, чиято цел е да подпомага съвета за
   сътрудничество в изпълнението на неговите задължения.“
   Параграф 2 — остава без изменения.
BG                                           3                                      BG